106 



Heterocerus fusculus Kiesw és Hypera pollux F. var. histrio Boh. 

 fajokat. De már a Phühydrus coarctatus Gredl. Szomotornál, Di- 

 nopsis erosa Steph. Lelesznél, Bryaxis impressa Panz. Király-Hel- 

 mecznól, Iricliopteryx thoracica Walt. Sztropkónál, és a Limobius 

 dissimilis Hbst. Szőllőskénél szintén előfordult. 



Dr. Chyzer Kornél. 



APRÓBB KÖZLEMÉNYEK 



Egy elcsúfított áldozat. — Az Ichneumonidák vagyis fürkész- 

 darázsok milliói — mint tudva van — a kártékony rovarok pusz- 

 títása által a természet háztartásában igen fontos tényezők. A nős- 

 tények ugyanis petéiket más rovarokba, azok bábjaiba vagy petéibe, 

 ritkábban a pókokba tojjak, melyeket kikelő álczáik aztán előbb- 

 utóbb megsemmisítenek. A fák belsejében elrejtve élő lárvákat épugy 

 fölkeresik e fürge darázsok, mint a vizben 

 tanyázó Phryganida-álczákat. A nőstény tes- 

 tének végéből többé-kevésbbé kiálló tojócső 

 rendesen megfelelő arányban is van azokkal 

 a nehézségekkel, melyeket a darázsnak le 

 kell győznie, hogy a gazdául szolgáló álczát 

 elérhesse és petéit belerakhassa. Némelyek- 

 nek a tojócsöve ugyanis csak alig áll ki a test 

 végéből ; holott másoké néha kétszer, sőt há- 

 romszor akkora hosszú, mint maga az egész 

 test. Mert póld. a fák belsejében fejlődő fa- 

 darázs (Sir ex) álczát bizonyára csak hosszú 

 tojócsővel lehet elérni ; mig a szabadban élő 

 hernyókkal, bábokkal és petékkel szemben a 

 rövid tojócső is elegendő. 

 A gazdák kiválasztása, melyekbe a fürkészdará zsok nőstényei 

 petéiket elhelyezni akarják, rendesen a táplálandó álcza nagysága 

 szerint igazodik. A rovarpetéket vagy a kis álczákat tehát csak a 

 legkisebb fajok keresik fel ; a nagyobb hernyókba vagy álczákba a 

 nagyobb fajok szintén rendesen csak egy, de a kisebbek már számos 

 petét tojnak. S mig azok a lepkehernyók, melyekben csak egy egy 

 fürkészdarázs-álcza él, a hernyónak bábbá való változása után is 

 megtartják eredeti bábalakjukat; addig azok a hernyók, melyekben 

 több vagy számos álcza van, a bábbá változás előtt eredeti alak- 



6 ábra — Fürkészdará- 

 zsoktól elcsúfított hernyó 

 (a) , a belőle kibujt da- 

 rázszsal (b). 



